CELEX: 32016D0108
Language: lt
Date: 1453852800000
Title: 2016 m. sausio 27 d. Komisijos įgyvendinimo sprendimas (ES) 2016/108, kuriuo 2-butanono peroksidas nepatvirtinamas kaip esama veiklioji medžiaga, skirta 1-o ir 2-o tipų biocidiniams produktams gaminti (Tekstas svarbus EEE)

28.1.2016   
            
            
               LT
            
            
               Europos Sąjungos oficialusis leidinys
            
            
               L 21/83
            
         KOMISIJOS ĮGYVENDINIMO SPRENDIMAS (ES) 2016/108
   2016 m. sausio 27 d.
   kuriuo 2-butanono peroksidas nepatvirtinamas kaip esama veiklioji medžiaga, skirta 1-o ir 2-o tipų biocidiniams produktams gaminti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
   kadangi:
   
               (1)
            
            
               Komisijos deleguotajame reglamente (ES) Nr. 1062/2014 (2) nustatytas veikliųjų medžiagų, kurias reikia įvertinti, kad būtų galima patvirtinti kaip tinkamas biocidinių produktų gamybai, sąrašas. Tame sąraše yra 2-butanono peroksidas;
            
         
               (2)
            
            
               pagal Deleguotojo reglamento (ES) Nr. 1062/2014 12 straipsnio 3 dalį Europos cheminių medžiagų agentūra pranešė Komisijai, kad visi dalyviai pasitraukė iš peržiūros programos dėl 2-butanono peroksido naudojimo 1-o ir 2-o tipų biocidiniams produktams gaminti;
            
         
               (3)
            
            
               todėl 2-butanono peroksidas neturėtų būti patvirtinamas kaip esama veiklioji medžiaga, skirta 1-o ir 2-o tipų biocidiniams produktams gaminti;
            
         
               (4)
            
            
               šiame sprendime nustatytos priemonės atitinka Biocidinių produktų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   2-butanono peroksidas (EC Nr. 215-661-2, CAS Nr. 1338-23-4) nepatvirtinamas kaip veiklioji medžiaga, skirta 1-o ir 2-o tipų biocidiniams produktams gaminti.
   2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2016 m. sausio 27 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 167, 2012 6 27, p. 1.
   
      (2)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).